Skots Oltmens
Skots Oltmens (Scott Douglas "Scooter" Altman, dzimis 1959. gada 15. augustā) ir NASA kosmonauts. Oltmena pirmais kosmiskais lidojums notika 1998. gada aprīlī misijā STS-90, esot Space Shuttle Columbia pilotam. Otro lidojumu viņš veica 2000. gada septembrī misijā STS-106, esot Atlantis pilotam. Trešo lidojumu viņš veica 2002. gada martā misijā STS-109, esot Columbia komandiera amatā. Ceturto lidojumu viņš veica 2009. gada maijā Habla teleskopa remonta misijā STS-125, esot Atlantis komandiera amatā. Skots Oltmens atstāja NASA 2010. gadā, pārejot darbā privatā sektorā.